[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000006", "text": "Ta\u0308na ta\u0308nasid kuuenda Uhla-Rotiku\u0308la jooksu korraldajad suurt hulka toetajaid ja vabatahtlikke ta\u0308nuplaadiga ning riputasid ko\u0303igile abilistele rotikujutisega medali kaela. Lisaks kostitati supi, koogi ja teega."}, {"text_idx": "#000010", "text": "Ta\u0308navusel lo\u0303heliste kudekaitse hooajal panustasid EKS Kalakaitsegrupi vabatahtlikud kalavalvesse rekordilised 5664 tundi. Ro\u0308o\u0308vpu\u0308u\u0308djaid aitasid nad tabada 17 korral."}, {"text_idx": "#000011", "text": "Prantsuse vabatahtlikke vaimustavad metsad, puitmajad ja ja\u0308a\u0308tuv meri"}, {"text_idx": "#000012", "text": "Zoe\u0301 Favre d\u2019Anne ja Julien Tort on ta\u0308navu 1. veebruaril Pa\u0308rnusse saabunud Prantsuse vabatahtlikud, kes lahkuvad tagasi kodumaale lo\u0303ikuskuu viimasel pa\u0308eval."}, {"text_idx": "#000014", "text": "Vabatahtlike siinviibimise projekti toetavad Euroopa Komisjon ja Noorteagentuur SA Archimedes. Kolm na\u0308dalat ja paar pa\u0308eva enne koduteele asumist avasid Zoe\u0301 ja Julien Pa\u0308rnu Nooruse majas 21 pildiga fotona\u0308ituse, mis on valik Eestimaa erinevates paikades tehtud paarituhandest u\u0308lesvo\u0303ttest. See on kahe inimese u\u0308histo\u0308o\u0308 ja seepa\u0308rast puudub pildi allkirjade ko\u0303rval fotode autori nimi. Silma hakkab, et enamik fotosid on mustvalged, mo\u0303nedel aga lisatud ka va\u0308rve. Sellisena na\u0308htud Eestimaa on fototo\u0308o\u0308tlusena u\u0308sna huvitav kunstiline teostus. Fotograafiat pole neist kumbki sihipa\u0308raselt o\u0303ppinud ja pildistavad sarnaselt ko\u0303igi teistega, kellel aparaat taskus. Na\u0308itus ja\u0308a\u0308b avatuks ussimaarjapa\u0308evani."}, {"text_idx": "#000015", "text": "Zoe\u0301 on pa\u0308rit 9000 elanikuga va\u0308ikelinnast Aurillac\u2019ist. Ta o\u0303pib ajakirjandust magistrio\u0303ppes, millega lo\u0303petab ja\u0308rgmisel aastal. Praegu on Zoe\u0301 23-aastane. \u201eKoosto\u0308o\u0308s Pa\u0308rnu Vabakooliga kavandasime kaks eraldi projekti: Zoe la\u0308ks Vabakooli ja Julien tuli meie juurde. Aga kuna koolis ei ole suvel palju to\u0308o\u0308d pakkuda, leppisime kokku, et suvel ollakse kahekesi u\u0308hiselt meie majas,\u201c selgitas Pa\u0308rnu Nooruse maja direktor Uudo Laane."}, {"text_idx": "#000016", "text": "Loe edasi: Prantsuse vabatahtlikke vaimustavad metsad, puitmajad ja ja\u0308a\u0308tuv meri"}, {"text_idx": "#000019", "text": "\u201eVeikko panus vabatahtliku pa\u0308a\u0308ste arendamisse ja kogukonna turvalisuse parandamisse on olnud meeletult suur,\u201c ra\u0308a\u0308kis Pa\u0308a\u0308steameti peadirektori aseta\u0308itja Tauno Suurkivi. Suurkivi so\u0303nul on Juusu pa\u0308a\u0308stjaks su\u0308ndinud ja omab ko\u0303iki pa\u0308a\u0308stjale iseloomulikke omadusi nagu entusiasm, abivalmidus ja pu\u0308hendumus."}, {"text_idx": "#000020", "text": "Veikko Juusu on aktiivselt ja tulemuslikult edendanud Rae vallas vabatahtlikku pa\u0308a\u0308steseltsi, propageerinud u\u0308le Eestiliselt kogukondlikku ohutusalast turvalisust ja pa\u0308a\u0308steala po\u0303hiva\u0308a\u0308rtusi. Kokku pu\u0308hendas Juusu enam kui 25 aastat pa\u0308a\u0308stealasele tegevusele ja selle eestvedamisele, olles lisaks vabatahtlikule to\u0308o\u0308le ka Assaku kutselise pa\u0308a\u0308stekomando pealik."}, {"text_idx": "#000021", "text": "U\u0308htlasi on Veikko teinud aktiivselt ja ja\u0308rjepidevalt ennetusto\u0308o\u0308d Rae valla lasteasutustes ning varsti on terve po\u0303lvkond noori saanud oma tule- ja veeohutusalased algteadmised just Veikko ka\u0308est. Veikko tegutseb aktiivselt ka pa\u0308a\u0308steto\u0308o\u0308 valdkonnas, remontides ja arendades pa\u0308a\u0308steautosid, olles uute ja innovaatiliste lahenduste katsetaja ning juurutaja selleski valdkonnas."}, {"text_idx": "#000022", "text": "Priitahtluse edendamise eest Eesti pa\u0308a\u0308stealal antav ra\u0308ndauhind asutati ning selle juurde kuuluv statuut kinnitati Pa\u0308a\u0308steameti peadirektori ka\u0308skkirjaga 29. juunil 2005. aastal. Auhind loodi eesma\u0308rgiga tunnustada ja motiveerida pa\u0308a\u0308stealase vabatahtliku tegevuse eestvedajaid ning va\u0308a\u0308rtustada ohutusalast kogukondlikku tegevust ja kodanikualgatust."}, {"text_idx": "#000023", "text": "Ra\u0308ndauhind on \u201cPritsimeeste pasun\u201d, millel on kiri \u201cParim pa\u0308a\u0308steala priitahtlik edendaja\u201d. Auhinnale graveeritakse igal aastal auhinna saaja nimi ja aastaarv. Ettepanekuid ra\u0308ndauhinna nominentide osas saavad komisjonile esitada nii Pa\u0308a\u0308steamet kui ka mittetulundusu\u0308hendused. Ra\u0308ndauhind antakse koos selle juurde kuuluva tunnistusega u\u0308ks kord aastas mittetulundusu\u0308hendusele, sihtasutusele, seltsingule vo\u0303i u\u0308ksikisikule silmapaistvate saavutuste eest priitahtluse edendamisel pa\u0308a\u0308stealal."}, {"text_idx": "#000025", "text": "Vajangu vabatahtlik pa\u0308a\u0308stekomando sai tagasi taastatud paakauto"}, {"text_idx": "#000026", "text": "U\u0308le poole aasta remondis olnud unikaalne paakauto naasis sel kolmapa\u0308eval vabatahtlike pa\u0308a\u0308stjate juurde. Auto sai korda Vajangu Tuleto\u0303rje U\u0308hingu tegevjuhi Toomas Sillamaa eestvedamisel ja tema 50. su\u0308nnipa\u0308evaks."}, {"text_idx": "#000027", "text": "\u201eU\u0308hel sarnasel autol la\u0308ks umbes poole aasta eest mootor rikki ja me olime o\u0303nnetus olukorras,\u201c ra\u0308a\u0308kis Vajangu Tuleto\u0303rje U\u0308hingu tegevjuht Toomas Sillamaa. \u201eVo\u0303rust leidsime samasuguse auto ja tahtsime kahest so\u0303idukist teha u\u0308he korraliku pa\u0308a\u0308steauto. Paraku selgus, et ka too auto oli purunenud mootoriga ja ei la\u0308binud u\u0308levaatust. Meie ka\u0308es oli kaks autot ja mo\u0303lemad seisid\u201c, meenutas Sillamaa."}, {"text_idx": "#000029", "text": "Mo\u0303ne aja mo\u0308o\u0308dudes la\u0308bi tutvuste leitud partnerid olid no\u0303us o\u0303la alla panema ja asi hakkas lumepallina veerema. Algusest vahetati auto raam, hiljem ja\u0308rgnesid ka u\u0308leja\u0308a\u0308nud osad. Paakauto taastamisel oluline roll oli veoautode, haagiste ja busside remondi ja hooldusfirma AVT Service toetusel, kes pakkus autole katust, varustust ning teadmisi.\nTa\u0308naseks on auto Vajangu vabatahtliku pa\u0308a\u0308stekomandol arvel ning on la\u0308binud ka tehnilise u\u0308levaatuse. La\u0308hina\u0308dalatel ehitatakse u\u0308mber varustuse kast, taastatakse pumbajaam ja veetrassid ja viiakse auto ta\u0308ielikku lahinguvalmidusse. Ida pa\u0308a\u0308stekeskuse juht Ailar Holzmann tunnistas siinkohal, et taolise paakauto valmimine on hea na\u0308ide eraettevo\u0303tjate ning vabatahtlike pa\u0308a\u0308stjate koosto\u0308o\u0308st.\nTegemist on erakordse paakautoga, mis teenis Soomes ku\u0308tte- ja paakautona, hiljem oli Vo\u0303rus vabatahtlike juures ja nu\u0308u\u0308d liikus taas vabatahtlikke ka\u0308tte."}, {"text_idx": "#000031", "text": "18. oktoobril on Toidupanga toidukogumispa\u0308ev. Kampaaniaga liitunud 31 kaupluses, millest viis osaleb esmakordselt, on vo\u0303imalik kohalikule toidupangale kaupa annetada kell 10-19. Ka\u0308imas on vabatahtlike registreerimine, ko\u0303ik on oodatud."}, {"text_idx": "#000033", "text": "Registreeruda saab nii u\u0308ksi kui grupiviisiliselt. Hea mo\u0303te on panna kokku oma va\u0308ike meeskond (kolleegid, so\u0303pruskond vm) ning veeta koos u\u0308ks heategus ja tore pa\u0308ev."}, {"text_idx": "#000036", "text": "15.-16. augustil peetakse Paides Arvamusfestivali, kuhu inimesed igast Eesti kandist olulistel teemadel arutlema tulevad. Selleks, et festivali korraldus sujuvalt la\u0308heks, on sinna vaja inimesi, kes vastutavad selle eest, et ko\u0303ik asjad ja osalejad oleksid o\u0303igel ajal o\u0303igel kohal."}, {"text_idx": "#000037", "text": "Miks tulla vabatahtlikuks? Saad la\u0308hedalt na\u0308ha, kuidas tehakse u\u0308ht nii suurt u\u0308ritust. Ra\u0308a\u0308kimata sellest, et saad olla osa Eesti ko\u0303ige a\u0308gedamast korraldusmeeskonnast. Uued tuttavad ja kasulikud kontaktid veel pealekauba! Saad enne festivali osa meeskonnato\u0308o\u0308 ja avaliku esinemise koolitustest Eesti parimate na\u0308itlejate ja koolitajate ka\u0308e all. Arvamusfestivali sa\u0308rgi saad selga, ko\u0303hu saad ta\u0308is ja pa\u0308rast teeme korraldusmeeskonnaga vinge lo\u0303pupeo ka."}, {"text_idx": "#000044", "text": "KU\u0308SK ootab vabatahtlike kaasamisega tegelevaid u\u0308hendusi osalema projektikonkursil \u201cVabatahtliku tegevuse tutvustamine noorte infomessil Teeviit\u201d. Konkursiga soovime viia omavahel kokku vabatahtlikust tegevusest huvitatud noored ja vabatahtlikke kaasavad kodanikuu\u0308hendused, et aidata noortel saada esmane to\u0308o\u0308kogemus to\u0308o\u0308turule sisenemisel."}, {"text_idx": "#000045", "text": "Projektikonkursiga toetatakse u\u0308he organisatsiooni (koosto\u0308o\u0308s va\u0308hemalt kolme vabatahtlikke kaasava kodanikuu\u0308hendusega) osalemist 29. ja 30. novembril 2013 Tallinnas toimuval noorte infomessil Teeviit. Toetatakse ko\u0303iki osalemisega seotud po\u0303hjendatud kulusid \u2013 sh eksponendi ja kaaseksponentide osalustasu, messipinna kujundamise ja sisustamine, infomaterjalide va\u0308ljato\u0308o\u0308tamine ja tootmine jms."}, {"text_idx": "#000046", "text": "Projektikonkursi la\u0308hteu\u0308lesande leiab siit: "}, {"text_idx": "#000047", "text": "Taotlusi saab saata 21. oktoobrini 2013 kell 15.00 kas digitaalselt allkirjastatuna e-posti aadressil kysk@kysk.ee vo\u0303i paberkandjal SA Kodanikuu\u0308hiskonna Sihtkapital, Toompuiestee 33A, 10149 Tallinn."}, {"text_idx": "#000048", "text": "Talgulised Inglismaalt tegutsevad Eestimaa looduse heaks"}, {"text_idx": "#000050", "text": "Ta\u0308na alustavad viis inglise vabatahtlikku to\u0308o\u0308d Alam-Pedja looduskaitsealal, kus u\u0308heskoos aidatakse muuhulgas la\u0308bi viia ilvese uuringuid ning parandatakse rohunepi ma\u0308ngupaikade tingimusi. Va\u0308a\u0308rikas eas inglased vo\u0303tavad Eestimaa Looduse Fondi (ELF) ja The Conservation Volunteers\u2019i (TCV) 50+ vabatahtlike vahetuse raames kolme na\u0308dala jooksul osa viitest talgutest Eestimaa eri paigus."}, {"text_idx": "#000053", "text": "Vabatahtlikud Edela-Inglismaalt jo\u0303udsid Eestisse kahe na\u0308dalat eest. Praeguseks on inglastel selja taga na\u0308dala jagu heinategu hooldamaks Laelatu puisniitu, mille harukordne liigirikkus on va\u0308a\u0308rt iga-aastast to\u0308o\u0308d. Samuti korrastasid talgulised samas piirkonnas ko\u0303rede elupaikasid. Inglased naasevad kodumaale 13. augustil."}, {"text_idx": "#000054", "text": "Inglise vabatahtlikud saabusid Eestisse ELFi ja TCV u\u0308hise vabatahtlike vahetuse raames, millest vo\u0303tsid osa ka kuus eestlast, kes ka\u0308isid Inglismaal talgukogemusi saamas juulis. Sealse looduse heaks to\u0308o\u0308tati kolm na\u0308dalat. Nii eesti kui ka inglise vabatahtlike vahetuses osalesid vaid u\u0308le 50 aastased inimesed. Huvi vabatahtliku tegevuse vastu oli a\u0308a\u0308rmiselt suur \u2013 Eestist kandideeris kuuele vabatahtliku kohale u\u0308le kaheksaku\u0308mne nelja inimese. Talgutel osalemist toetas Euroopa Liit la\u0308bi ta\u0308iskasvanuhariduse programmi Grundtvig."}, {"text_idx": "#000055", "text": "Sel aastal peetakse Eestis ELFi eestvedamisel veel mitmeid loodustalguid. Talgutega saab la\u0308hemalt tutvuda ja end kirja panna veebilehel ."}, {"text_idx": "#000056", "text": "La\u0308inud na\u0308dalal pidasid Eesti vabatahtlikud merepa\u0308a\u0308stjad Soome merepa\u0308a\u0308steseltsi (SMPS) koolituskeskuses Ba\u030agaska\u0308ri saarel oma esimesi kutseoskuste vo\u0303istlusi. Parimateks osutusid sisemaalt pa\u0308rit vo\u0303istlejad."}, {"text_idx": "#000057", "text": "Eesti Vabatahtliku Mere- ja Ja\u0308rvepa\u0308a\u0308ste ning SMPS koolitajad andsid parima veepa\u0308a\u0308stemeeskonna ja parimate mereoskustega meeskonna tiitli vabatahtlikele ja\u0308rvepa\u0308a\u0308stjaile, kes to\u0308o\u0308tavad Peipsil ja Saadja\u0308rvel."}, {"text_idx": "#000058", "text": "Idee vo\u0303istluse korraldamiseks su\u0308ndis su\u0308gisel, kui Eesti vabatahtlike vo\u0303istkond osales vastaval vo\u0303istlusel Soomes, selgitas vabatahtlike merepa\u0308a\u0308stjate sidusorganisatsiooni Eesti Vabatahtlik Mere- ja Ja\u0308rvepa\u0308a\u0308ste juhatuse esimees Ene Kalmus. \u00abSoomlased on merepa\u0308a\u0308steoskuste vo\u0303istlusi korraldanud juba 27 aastat ning need on saavutanud suure populaarsuse \u2013 vo\u0303istlustel vo\u0303etakse u\u0308ksteisega mo\u0303o\u0303tu, kohtutakse heade kolleegidega ning ta\u0308iendatakse oma teadmisi ja oskusi merepa\u0308a\u0308stjale vajalikes valdkondades.\u00bb"}, {"text_idx": "#000059", "text": "Eesti analoogiline vo\u0303istlus saigi la\u0308bi viidud Soomes, kuna soomlaste koolituskeskus koos oma suurepa\u0308rase varustuse, heade o\u0303ppe- ja majutusvo\u0303imalustega on ideaalne koht praktilisteks o\u0303ppusteks, lisas Kalmus."}, {"text_idx": "#000061", "text": "Vo\u0303istlus sisaldas erinevaid praktilisi harjutusi nii esmaabi, navigeerimise, veest- ja enesepa\u0308a\u0308ste, mereside, tuleto\u0303rje, pukseerimise kui ka masspa\u0308a\u0308ste osas."}, {"text_idx": "#000062", "text": "Vabatahtlike keskused kogunevad arutama u\u0308hiseid so\u0303numeid ja kommunikatsiooni"}, {"text_idx": "#000063", "text": "Ko\u0303ik Eestis tegutsevad kohalikud vabatahtlike keskused on oodatud 10. juunil algusega kell 11 kokkusaamisele Paide Kogukonnakeskusesse."}, {"text_idx": "#000065", "text": "Vabatahtlikuto\u0308o\u0308le La\u0308tti oodatakse neid, kel aastaid rohkem kui 50"}, {"text_idx": "#000066", "text": "Eakate vabatahtliku teenistuse programm \u201cUrban and rural culture exchange\u201d pakub natuke seiklust neile, kel eluaastaid rohkem kui 50."}, {"text_idx": "#000067", "text": "Vabatahtliku teenistus seenioritele kestab kokku neli na\u0308dalat (2.-29.aprillini) Liepajas, La\u0308tis."}, {"text_idx": "#000068", "text": "Projekt on mo\u0303eldud seenior-vabatahtlikele (+50) ning toimub Leipaja Diakooniakeskuses . Vabatahtliku to\u0308o\u0308ks on abistamine keskuse juures (u\u0308rituste korraldamise ja o\u0303pitubade la\u0308biviimise juures abiks olemine)."}, {"text_idx": "#000069", "text": "Programmi raames kaetakse nii so\u0303idu, -elamise, -toidu kui -tervisekindlustuse kulud. Projekti keeleks on vene, inglise vo\u0303i saksa keel. Projekti jooksul toimub tasuta la\u0308ti keele kursus."}, {"text_idx": "#000072", "text": "Konkurss kandideerimaks GLEN 2013 vabatahtlikuks on avatud"}, {"text_idx": "#000073", "text": "GLEN on Euroopa noortele suunatud maailmahariduslik koolitus- ja praktikaprogramm, mis ho\u0303lmab ettevalmistuskoolitust, kolmekuulist projektipo\u0303hist to\u0308o\u0308d mo\u0303nes Aafrika, Aasia vo\u0303i Ida-Euroopa riigis ning teavitusto\u0308o\u0308d ja maailmahariduse edendamist kodumaal. GLEN Eesti programmi eesma\u0308rgiks on kasutada osalejate isiklikku to\u0308o\u0308kogemust inspiratsiooniallikana arengukoosto\u0308o\u0308 ja maailmahariduse edendamiseks Eestis. 2013. aastal la\u0308hevad GLEN Eesti vabatahtlikud Keeniasse HIV / AIDS ennetusto\u0308o\u0308d tegema, Etioopiasse Etioopia Naiseksporto\u0308o\u0308ride Assotsiatsiooni naisettevo\u0303tlust edendama, Kameruni va\u0308ntama dokumentaalfilmi arengukoosto\u0308o\u0308st, Aserbaidz\u030caani toetama maapiirkondade arengut, Malawisse arendama naisettevo\u0303tlust ning Ghanasse tegema keskkonnaalast teavitusto\u0308o\u0308d."}, {"text_idx": "#000074", "text": "GLEN Eesti projektidesse kandideerimine kestab 4. veebruarini. Intervjuud toimuvad 9. ja10. veebruaril ning tulemused selguvad 11. veebruaril."}, {"text_idx": "#000075", "text": "Lisainfot kandideerimise ja varasemate GLEN vabatahtlike kohta leiad aadressilt /"}, {"text_idx": "#000076", "text": "Projekti /Eesti ku\u0308lad 2013/ infopa\u0308ev Kaarukal"}, {"text_idx": "#000079", "text": "Siseministeerium ootab kuni 31. detsembrini ettepanekuid ettevo\u0303tete tunnustamiseks, kes on ta\u0308navuse aasta jooksul toetanud vabatahtlike pa\u0308a\u0308stjate, vabatahtlike merepa\u0308a\u0308stjate vo\u0303i abipolitseinike tegevust Eestis vo\u0303i kes on muul moel andnud panuse u\u0308hiskonna turvalisuse to\u0303stmisesse."}, {"text_idx": "#000081", "text": "Laekunud kandidaatide seast valitakse va\u0308lja kuni ku\u0308mme enam esile to\u0303stmist va\u0308a\u0308rivat ettevo\u0303tet, keda tunnustatakse vabatahtlike pa\u0308a\u0308stjate toetaja 2012 ning abipolitseinike toetaja 2012 aunimetustega koos vastava logo kasutamise o\u0303igusega na\u0308iteks ettevo\u0303tte koduleheku\u0308ljel. Samuti kingitakse ma\u0308lestuseks Kalli Seina disainitud kotkamotiiviga klaastaies."}, {"text_idx": "#000082", "text": "Vabatahtlust toetava ettevo\u0303tte aunimetustega tahab siseminister ta\u0308nada ettevo\u0303tteid, kes tajuvad vastutust u\u0308hiskonna ees, olles valmis ma\u0308rkama ning sekkuma valdkondades, kus ka erasektori panus on vajalik ja oluline. Aunimetust va\u0308a\u0308rivad ettevo\u0303tjad tehakse teatavaks 5. veebruaril toimuval pidulikul aktusel."}, {"text_idx": "#000083", "text": "Esmakordselt tunnustati ettevo\u0303tteid ka\u0308esoleva aasta mais, kus siseminister ta\u0308nas firmasid eelnevate aastate jooksul antud panuse eest. Vabatahtlike pa\u0308a\u0308stjate toetaja aunimetus anti kokku seitsmele ettevo\u0303ttele. OU\u0308 Paatsalu Puhkekeskus ja Aktsiaselts MSCA (Revali Merekool) leidsid ma\u0308rkimist vabatahtlike mere- ja ja\u0308rvepa\u0308a\u0308stjate toetamise eest. AS Ingle, Kuie Po\u0303llumajandusu\u0308histu, Kolga Teenindusu\u0308histu, AS Sanwood ning Tamrex Ohutuse OU\u0308 on oma ma\u0308rkimisva\u0308a\u0308rse tegevusega toetanud priitahtlikke pa\u0308a\u0308stjaid. Aunimetusega Abipolitseinike toetaja tunnustati AS Saksa Autot ning Ra\u0308pina Korrakaitset. Lisaks ta\u0308nas siseminister ta\u0308nukirjaga 11 ettevo\u0303tet, kes on andnud panuse oma kogukonna vabatahtlike tegevusse."}, {"text_idx": "#000084", "text": "Ettevalmistusto\u0308o\u0308d laskesuusatamise suurvo\u0303istluseks on ta\u0308ies hoos"}, {"text_idx": "#000086", "text": "Hetkel on vo\u0303istlustele registreerunud 20 riiki, kuid arv kasvab pa\u0308ev-pa\u0308evalt. Registreerunud on ko\u0303ik tugevamad talispordi- ja laskesuusamaad, erinevaid koondisi on oodata umbes 30."}, {"text_idx": "#000087", "text": "Kahapa\u0308evase vo\u0303istluse avapa\u0308eval 5. jaanuaril so\u0303idetakse meeste ja naiste individuaalso\u0303it, 6. jaanuaril on kavas sprindivo\u0303istlused."}, {"text_idx": "#000088", "text": "Loe edasi: Ettevalmistusto\u0308o\u0308d laskesuusatamise suurvo\u0303istluseks on ta\u0308ies hoos"}, {"text_idx": "#000090", "text": "Kui tasakaal on ohus, ei piisa lugupidamisest eluringi vastu \u2013 va\u0308a\u0308rtusliku alalhoidmiseks tuleb seda teadlikult kaitsta. Eesti Roheline Liikumine (ERL) on keskkonnakaitseorganisatsioon, mis tegeleb sa\u0308a\u0308stva ja vastutustundliku eluviisi kampaaniatega ning osaleb keskkonnapoliitikate kujundamises. Koos meiega ehitad maailma, kus on hea elada saagimata Maailmapuu oksa, millel u\u0308hiselt istume."}, {"text_idx": "#000091", "text": "ERL otsib uusi inimesi ja koos nendega va\u0308rskeid ideid, mida u\u0308heskoos ellu viia. Samuti soovime elavdada suhteid oma liikmete ja avalikkusega. Selleks ootame oma meeskonda:"}, {"text_idx": "#000092", "text": "1) toimetajaid, kes kajastavad meie u\u0308ritusi so\u0303nas ja pildis (artiklid, fotod, video) ning uuendavad kodulehte: tore, kui Sul on eelnev kogemus tekstitoimetamise, va\u0308ljaannete sisuhalduse, veebiarenduse, fotograafia vo\u0303i graafilise kujundamisega, aga pole ka lugu, kui tahad selles vallas ka\u0308tt harjutada \u2013 peamine, et soovid teha meeskonnato\u0308o\u0308d"}, {"text_idx": "#000093", "text": "2) vabatahtlike koordinaatoreid, kes oleksid esmaseks kontaktiks uute vabatahtlike jaoks ning aitaksid neil leida endale meelepa\u0308rase rolli organisatsioonis; kasuks tuleb eelnev to\u0308o\u0308kogemus vabatahtlike vo\u0303i personaliga, aga peamine on suhtlusro\u0303o\u0303m ja loomupa\u0308rane oskus tulla toime inimestega"}, {"text_idx": "#000094", "text": "3) aktiviste, kes soovivad osaleda mo\u0303nes juba ka\u0308imasolevas projektis vo\u0303i ehk hakata ise mo\u0303ne uue tegevussuuna eestvedajaks: kui na\u0308ed keskkonnaprobleemi ja sul on olemas tahe ja idee selle lahendamiseks, aitame sul kokku panna meeskonna ja kui asi hakkab kuju vo\u0303tma, siis ka otsime vajalikke ressursse idee teostamiseks"}, {"text_idx": "#000096", "text": "Kui soovid ennast registreerida vo\u0303i siis lihtsalt rohkem infot saada, vo\u0303ta meiega u\u0308hendust. Eesti Rohelise Liikumise koduleht asub aadressil ."}, {"text_idx": "#000098", "text": "Vabatahtlik to\u0308o\u0308 \u2013 sa ei pea, sa vo\u0303id!"}, {"text_idx": "#000102", "text": "Meie eesma\u0308rgiks on kaasata Seiklejate Vennaskonna tegevustesse 26 uut vabatahtlikku koordinaatorit, kes kas algataksid oma kodukohas uusi noortele suunatud ettevo\u0303tmisi, organiseeriksid infopa\u0308evi vabatahtliku to\u0308o\u0308 vo\u0303imaluste kohta vo\u0303i aitaksid kaasa kodanikuu\u0308hiskonna arengule. Vabatahtlikud toimiksid ka kui vo\u0303rgustik, kes edastab noortele (ja vahel ka seenioritele) suunatud infot oma kogukonnas ja sotsiaalmeedias. Vabatahtlikele koordinaatoritele toimub kolme pa\u0308evane koolitus, et nad ette valmistada, seada konkreetsed eesma\u0308rgid ning valmistada plaan noorte kaasamiseks. Kohal on ka eksperdid ja lektorid. Peale koolitust viivad vabatahtlikud la\u0308bi erinevad algatused ja u\u0308ritused oma kodukohtades, kuhu kokku planeerime kaasata u\u0308le 300 inimese. Tegevuste analu\u0308u\u0308siks toimub analu\u0308u\u0308sikohtumine, mille ka\u0308igus analu\u0308u\u0308sitakse toimunud tegevusi, tunnustatakse vabatahtlikke ja tehakse plaane uuteks algatusteks. Kogu tegevust toetab projektijuht ja vabatahtlikest toetusmeeskond."}, {"text_idx": "#000103", "text": "Tuled vabatahtlikuks? Anna endast teada kohe ta\u0308ites a\u0308ra ankeedi. A\u0308ra unusta ma\u0308rkimast oma telefoni numbrit ja e-maili, vo\u0303tame ko\u0303igi huvilistega ka otse u\u0308hendust. Oluline on, et saaksid osaleda ettevalmistaval koolitusel 14.-16. detsembril."}, {"text_idx": "#000104", "text": "Eesti Naabrivalve ha\u0308irenupu teenus aitab vabatahtlike kaasabil eakaid"}, {"text_idx": "#000105", "text": "MTU\u0308 Eesti Naabrivalve alustab uudse, vabatahtlike kaasabil toimiva ha\u0308irenupu teenuse pakkumist, mis aitab suurendada u\u0308ksi elavate eakate turvalisust ja to\u0303sta o\u0303nnetuste avastamise kiirust. Koosto\u0308o\u0308le oodatakse ko\u0303iki Eesti omavalitsusi."}, {"text_idx": "#000106", "text": "MTU\u0308 Eesti Naabrivalve ha\u0308irenupp on lahendus u\u0308ksi elavatele vo\u0303i suure osa pa\u0308evast omaette kodus veetvatele inimestele, kes vo\u0303ivad o\u0303nnetuse korral ja\u0308a\u0308da ha\u0308tta abi kutsumisega."}, {"text_idx": "#000108", "text": "Teenuse saaja koju paigaldatakse GSM-sidel to\u0308o\u0308tav su\u0308steem, mis koosneb suitsuandurist, kaasaskantavast ha\u0308irenupust ja lokaalsest GSM-keskusest, mille kaudu teade o\u0303nnetusest naabruskonna vabatahtlikeni jo\u0303uab. Lisaks o\u0303nnetusteadetele annab su\u0308steem teada pikematest elektrikatkestustest ning suitsuanduri ha\u0308ire jo\u0303uab reageerijateni ka juhul, kui inimene ise ei ole vo\u0303imeline nupule vajutama. Abivajaja koju paigaldatakse ka tulekustuti ning koosto\u0308o\u0308s pa\u0308a\u0308steameti spetsialistiga kontrollitakse kodu tuleohutust. Loe edasi: Eesti Naabrivalve ha\u0308irenupu teenus aitab vabatahtlike kaasabil eakaid"}, {"text_idx": "#000111", "text": "La\u0308a\u0308ne prefektuur kutsub sellelgi aastal huvilisi ja hoolivaid inimesi u\u0308les tulema ja aitama va\u0308ikesed koolilapsed turvaliselt koolipinki. Vabatahtliku roll on olla u\u0308leka\u0308iguradadel, kanda kollast vesti ja a\u0308ratada nii so\u0303idukijuhtide ta\u0308helepanu. Vajadusel tuleb vabatahtlikul abistada ka tee u\u0308letamisel ha\u0308tta ja\u0308a\u0308nud lapsi. Uuendusena pakutakse vabatahtlikele maanteeameti ru\u0308hmasaatjakoolitust, mille ka\u0308igus saab osaleja teadmisi vastavast seadusandlusest, reguleerija u\u0308lesannetest, turvalisuse tagamisest."}, {"text_idx": "#000112", "text": "Registreerimine vabatahtlikuks ja ta\u0308psem info Kuressaare politseijaoskonnast telefonil 454 9756 vo\u0303i e-posti aadressil kaisa.nurm@politsei.ee. Registreerimisel vajame nime, telefoninumbrit, e-posti aadressi. Kohtade arv on piiratud."}, {"text_idx": "#000115", "text": "Toetati 11 rahvusvahelist noortevahetust, mis annavad Eesti ja teiste riikide noortele vo\u0303imaluse u\u0308histegevuse ka\u0308igus endi jaoks olulisi teemasid ka\u0308sitleda ning u\u0308ksteise kultuurilisi sarnasusi ja erinevusi tundma o\u0303ppida. Valgamaa Seiklejate noortegrupp juhib oma suve lo\u0303pus Valgamaal toimuva noortevahetuse ka\u0308igus ta\u0308helepanu loomakaitse teemadele. Eesti, Sloveenia, Islandi, Itaalia, Hispaania, Rumeenia ja Leedu noored o\u0303pivad tundma loomakaitse probleeme ning veedavad ka pa\u0308eva loomade varjupaigas vabatahtlikku to\u0308o\u0308d tehes. Projekti lo\u0303ppedes korraldatakse fotona\u0308itus."}, {"text_idx": "#000116", "text": "Noortealgatuste alaprogrammis, mis seab keskmesse noorte tegevused oma kogukonna heaks, toetati 9 projekti. Na\u0308iteks loovad noored na\u0308itlejad Tartusse, Lille maja keldri viide erinevasse ruumi sisekosmose. Ruumides liikudes saavad noored teadlikumaks loovusest ja kunsti loomisest ning samuti mo\u0303tiskleda erinevate sotsiaalsete probleemide u\u0308le. Sisekosmos avatakse selle aasta lo\u0303pus u\u0308heks kuuks."}, {"text_idx": "#000117", "text": "Noorte demokraatiaprojektide alaprogrammis toetati kahte projekti. Teaduskeskus AHAA korraldab Eesti ja La\u0308ti noortele teadusparlamendi simulatsiooni, mille ka\u0308igus noored teadusega seotud teemade u\u0308le arutlevad. Riigikogu to\u0308o\u0308po\u0303himo\u0303tteid ja\u0308rgiv simulatsioon toimub Toompea lossis oktoobris."}, {"text_idx": "#000119", "text": "Noorsooto\u0308o\u0308tajate rahvusvahelise koosto\u0308o\u0308 arendamisele suunatud alaprogrammi toel viiakse ellu neli koolitustegevuse ja vo\u0303rgustikuprojekti. Mittetulundusu\u0308hing Headest toob oktoobris Eestis aset leidvale rahvusvahelisele koolitusele kokku Ts\u030cehhi, Eesti, Itaalia, La\u0308ti, Hollandi ja Sloveenia maanoorte organisatsioonide esindajad ning puuetega noortega tegelevad noorsooto\u0308o\u0308tajad, et arendada tulevasi noortevahetuste projekte."}, {"text_idx": "#000120", "text": "Noorteseminaride alaprogrammis, mis vo\u0303imaldab arendada noorte ja otsustajate dialoogi, toetati kahte projekti. Lagedi-Ju\u0308ri U\u0308hingu eestvedamisel selgitavad Rae valla noored va\u0308lja endile sobilikuma mudeli kohaliku noortevolikogu loomiseks."}, {"text_idx": "#000121", "text": "Euroopa Liidu noorte kodanikuharidusprogramm Euroopa Noored toetab 13-30-aastaste noorte mitteformaalset o\u0303ppimist. Projektitaotlusi vo\u0303ivad esitada ko\u0303ik mittetulundusu\u0308hingud, avalik- o\u0303iguslikud asutused ja noortegrupid."}, {"text_idx": "#000122", "text": "Ja\u0308rgmine taotlusta\u0308htaeg on 1. oktoober."}]